محمد الخامس بن يوسف
محمد الخامس بن يوسف هو سلطان المغرب من 1927 لنفي ديالو فعام 1953. و من بعد ما رجع من المنفى من 1955 حتي الوفاة ديالو 1961.

حياتو 
محمد الخامس هو ولد السلطان مولاي يوسف للي تولا العرش سنة 1912. ورت العرش ديال باه سنة 1927 و كان عمرو غير 17 سنة. الفرنسيس حطوه فالعرش حيت اعتابرو انه غادي يكون ساهل التحكم فيه. و لكن من بعد محمد الخامس غادي يولي عندو موقف داعم للحركة الوطنية. فسنة 1944 غادي يتلاقا فمؤتمر كازا بالرئيس د ميريكان زوزفلت و ياخد منو وعد باستقلال المغرب...

محمد الخامس لعب دور ف لمقاومة داضهاد حكومة ڤيشي ف لحرب لعالمية تانية لليهود. هادشي خلاه محبوب عندهوم و من اسباب تسمك ليهود من اصول مغربية ف إسرائيل بتمغرابيت.

محمد الخامس غادي يدعم ايضا المقاومة المغربية. فعام 1947 غادي يلقي خطاب فطنجة غادي يطالب فيه باستقلال المغرب. و سنة 1953 غادي يتنفى ل ماداݣاسكار. من بعد و بضغط من المقاومة الفرنسيس غادي يرجعوه ف1955. و المغرب غادي ياخد الاستقلال ف1956. محمد الخامس غادي يرجع اللقب الرسمي ديالو من سلطان لملك ف1957. و غادي يبقى يحكم حتى ل1961 من بعد غادي يورت ولدو لحسن التاني العرش من بعدو.

عيون لكلام 

تصنيف:ناس حكمو لمغريب
تصنيف:سلطان مغريبي
تصنيف:ملك مغريبي
تصنيف:زيادة 1909
تصنيف:وفيات 1961
تصنيف:سياسي مغريبي
تصنيف:ناس د الرباط
تصنيف:ناس تزادو ف فاس
تصنيف:ناس توفاو ف الرباط
تصنيف:ناس د فاس